b'\n_START_ARTICLE_\nStari trg, Ljubljana\n_START_PARAGRAPH_\nStari trg je trg v starem mestnem jedru Ljubljane.\n_START_SECTION_\nLega\n_START_PARAGRAPH_\nNa severu povezuje z ulico Pod tran\xc4\x8do in Mestnim trgom, na jugu pa z Levstikovim in Gornjim trgom. Le\xc5\xbei vzporedno z Gallusovim nabre\xc5\xbejem in reko Ljubljanico pod vzno\xc5\xbejem Grajskega gri\xc4\x8da. Proti jugu vodi ulica Reber (neko\xc4\x8d imenovana\xc2\xa0\xc2\xbbPot norcev\xc2\xab) na Ljubljanski grad.\n_START_SECTION_\nZgodovina\n_START_PARAGRAPH_\nKot pove \xc5\xbee ime\xc5\xbee samo ime, je Stari trg najstarej\xc5\xa1i trg v Ljubljani. Prvotno je zajemal tudi obmo\xc4\x8dje Levstikovega trga in zemlji\xc5\xa1\xc4\x8de pred \xc5\xa1entjakobsko cerkvijo. V srednjem veku so ta del mesta posedovali cistercijani iz Kostanjevice na Krki in Sti\xc4\x8dne.\n_START_SECTION_\nVodnjak\n_START_PARAGRAPH_\nMed znamenitosti trga spada \xc5\xa1e Herkulov vodnjak, ki je bil ponovno postavljen v 90. letih 20. stoletja kot replika vodnjaka iz 17. stoletja, ob katerem je stala tudi mogo\xc4\x8dna lipa (posekana v 17. stoletju). Spomin na lipo se je ohranil tudi v Pre\xc5\xa1ernovi pesmi\xc2\xa0\xc2\xbbPovodni mo\xc5\xbe\xc2\xab\xc2\xa0(\xc2\xbbNa Starem so trgu pod lipo zeleno trobente in gosli, in cimbale pele\xc2\xab\xc2\xa0...). Pesem pripoveduje o mo\xc5\xbeu, ki naj bi odplesal z dekletom (Ur\xc5\xa1ko) po dana\xc5\xa1nji Sti\xc5\xa1ki ulici in jo odvlekel v reko Ljubljanico. Pred Pre\xc5\xa1ernom je po ustnem izro\xc4\x8dilu dogodek opisal Valvasor v delu Slava vojvodine Kranjske in ga datiral v leto 1547. Ob vodnjaku je zapisana pesem Janeza Menarta o minljivosti z nagovorom k u\xc5\xbeivanju \xc5\xbeivljenja.'